નવી દિલ્હી, 6 જૂન: માયાનગરી મુંબઇમાં અને તેની આસપાસના વિસ્તારોમાં બિલ્ડિંગ ઢળી પડવાના સમાચારો આવી રહ્યાં છે. ગેરકાયદેસર રીતે બનાવવામાં આવેલી બિલ્ડિંગોએ કેટલાયની જીંદગી છિનવી લીધી છે, પરંતુ ના તો વહિવટી તંત્ર ધ્યાન આપી રહ્યું છે કે ના તો બિલ્ડર્સ. દિલ્હીના જાફરાબાદ વિસ્તારમાં એક ચાર માળની બિલ્ડિંગ ઢળી પડી છે. શુક્રવારે રાત્રે થયેલી આ ઘટનામાં એક વ્યક્તિનું મોત નિપજ્યું છે, જ્યારે 11 લોકો ગંભીર રીતે ઘાયલ થઇ ગયા છે. બિલ્ડિંગ ઢળી પડતાં કેટલાક લોકો કાટમાળ નીચે દબાઇ ગયા છે.